Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin parlamentti äänesti hajottamisestaan -
ja 17.3. pidettävistä uusista vaaleista.
Israel hyväksyi muutosehdotuksen pitää avoinna pidätyskeskus, -
joka voi vangita afrikkalaisia maahan- muuttajia ilman oikeudenkäyntiä.
Liittolaiset Iran ja Syyria pyrkivät vahvempaan yhteistyöhön -
tehostaessaan kampanjaansa ISILiä vastaan.
Israelin parlamentti äänesti hajottamisestaan -
ja 17.3. pidettävistä uusista vaaleista.
Kriisi alkoi, kun pääministeri Netanjahu erotti kaksi ministeriä, -
joita hän syytti politiikkansa horjutta- misesta. Mielipidekyselyjen mukaan -
Netanjahu on pääsemässä neljännelle kaudelle, -
vaikka keskustapuolueet haastanevat hänet yhdistämällä voimansa.
Ne keskittyvät yleiseen tyytymättö- myyteen korkeista elinkustannuksista.
Netanjahu näytti kampanjoivan jo tunteja ennen äänestystä.
Hän lupasi vapauttaa alv:sta peruselintarvikkeet, -
joiden hintaa hallitus säätelee. Hän osoitti kompromissihalua -
ultraortodoksipuolueille ja sosiaaliaktivisteille, -
sillä hän tarvitsee heidän tukeaan joh- taakseen Israelin seuraavaa hallitusta.
Rakentaessamme vahvaa taloutta -
tämä on yksi keino vähentää monien israelilaisten elinkustannuksia.
Parlamentin äänestys virallisti päätöksen kiirehtiä vaaleja, -
joita odotettiin vasta vuodeksi 2017.
Päätös seurasi Netanjahun 2.12. tekemää ratkaisua -
erottaa Jesh Atid -puolueen puheenjohtaja Jair Lapid -
ja Hatnua-puolueen puheenjohtaja Tzipi Livni.
Entinen oikeusministeri Livni puhui Netanjahua vastaan -
pitäessään puoluekokoustaan.
Jotkut sanovat, että vaalit eivät ole tarpeen. Se oli pääministerin päätös, -
joka johtui siitä, että hän pelkää muita ministereitä.
Mutta vaalit on tilaisuus korvata pää- ministeri ja luoda erilainen hallitus.
Mielipidekyselyjen mukaan Netanjahu valitaan uudelleen pääministeriksi.
Monet tukevat hänen tiukkaa kantaansa turvallisuusasioissa.
Tosin 4.12. tehdyn tutkimuksen mukaan -
sosiaalisia asioita ajava keskustalais- vasemmistolainen työväenpuolue -
voittaisi Netanjahun oikeistolaisen Likudin.
Työväenpuolue saisi 24 paikkaa ja Likud 22 paikkaa 120:stä, -
jos se tekisi vaaliliiton Livnin Hatnua-puolueen kanssa.
Ennen äänestystä knessetin hajotta- misesta knessetjäsenet äänestivät -
äänin 47―23 hallituksen tukeman muutosehdotuksen puolesta -
pitää auki afrikkalais- maahanmuuttajien keskus, -
vaikka Korkein oikeus määräsi sen suljettavaksi 22.12.
Syyskuussa Korkein oikeus päätti, että 2 000 maahanmuuttajan pito vankina -
vuonna 2013 hyväksytyn lain nojalla -
rikkoo peruslakia ihmisarvosta ja vapaudesta.
Laki salli vangita maahanmuuttajia ilman oikeudenkäyntiä.
Knessetin sisä- ja ympäristöasiain komitean puheenjohtaja Regev sanoi,-
että hän on eteläisen Tel Avivin asukkaiden puolella.
He ovat osoittaneet mieltä afrikkalais- maahanmuuttajien läsnäolosta.
Oli tärkeää katsoa Tel Avivin asukkaita silmiin ja pitää Holot auki.
Jos en olisi hyväksynyt aloitetta tänään, Holot olisi suljettu -
ja 3 000 maahanmuuttajaa olisi mennyt Tel Aviviin.
Hetkiä ennen äänestystä vasemmisto- laiset lainsäätäjät osoittivat mieltä -
lain epädemokraattisuudesta, koska se ei noudata oikeuden vaatimuksia.
Oikeusistuimet ovat kumonneet lain kahdesti vuodesta 2013 lähtien.
Opposition knessetjäsen Haninin mukaan -
pidätyskeskus ei ratkaise varsinaista ongelmaa.
Hallitus vain jatkaa iskulausepolitiikkaa.
Holotin pidätyskeskus ei ratkaise todellisuudessa mitään.
Vaikka sen toimintaa jatkettaisiin -
ja 3 000 turvapaikanhakijaa pidettäisiin siellä vuosien ajan, -
heitä on silti vielä paljon enemmän ympäri eteläistä Tel Avivia.
Israelin ihmisoikeusjärjestöjen mukaan -
yli 40 000 eritrealaista ja sudanilaista on Israelissa.
Useimmat ovat ylittäneet rajan Egyptistä laittomasti.
Israelin johtajat ovat torjuneet maahanmuuttajat -
haitallisina Israelin juutalaiselle luonteelle.
He yrittivät estää maahanmuuttajia tulemasta -
ja vahvistivat raja-aitaa vuonna 2012.
Ihmisoikeusryhmät syyttävät, että vangitsemalla maahanmuuttajia -
Israel pakottaa monet, joilla olisi kan- sainvälisellä lailla oikeus turvaan, -
vaarantamaan henkensä kotiinpaluulla, -
sillä monet heistä sanovat paenneensa poliittista sortoa.
USA:n ulkoministeri Kerry korosti Lähi- idän kaupan ja sijoittamisen tärkeyttä -
USA:n kauppakamarin säätiön Lähi-idän kaupan keskuksen -
johtajiston illallisella Washington DC:ssä.
Kerry totesi, että yksi syy politiikalle on auttaa liittolaisia Lähi-idässä, -
mukaan lukien Israelia.
Taloudellinen panoksemme Lähi-itään ylettää muuhunkin kuin öljyyn.
Tahdomme auttaa uusia yrityksiä Lähi-idässä, -
jotta ne solmisivat sopimuksia USA:n yritysten kanssa.
Tietenkin tahdomme. Muut maat tavoittelevat samaa.
Hyödymme, jos siitä seuraa vauraampi keskiluokka, -
josta kehittyy suuri markkinakohde USA:n palveluille ja hyödykkeille.
Mutta toinen syy sille, miksi välitämme Lähi-idästä, on se, -
että siellä asuvat USA:n parhaat ystävät, -
kuten liittolaisemme Israel ja monet arabimaat, -
jotka ovat seisseet rinnallamme erityisen vaativina aikoina.
Kaikki nämä suhteet tuovat meille lisää turvaa.
Illallinen kuului kaksipäiväiseen johtajistofoorumiin.
USA:n ulkoministeriön mukaan foorumin tarkoitus on tuoda yhteen -
arvovaltaisia hallitusasiamiehiä ja yritysjohtajia, sisältäen 75 yhdistystä-
Turkista, Lähi-idästä, Pohjois-Afrikasta ja USA:sta, -
keskittymään kauppaan ja sijoittamiseen Lähi-idässä.
Liittolaiset Iran ja Syyria pyrkivät vahvempaan yhteistyöhön -
tehostaessaan kampanjaansa ISILiä vastaan.
Yhteisessä lehdistötilaisuudessa Syyrian ulkoministeri al-Moualem -
toisti maansa kritiikin maista, joiden hän väittää juonittelevan -
Syyriaa vastaan, ja syytti niitä ISILin noususta Syyriassa ja Irakissa.
Ulkoministerit tapasivat seuraavana päivänä siitä, -
kun Syyrian valtion televisio syytti Israelin pommittaneen -
Damaskoksen lentokenttää ympäröiviä alueita lähellä Libanonia.
Israel on iskenyt Syyriaan useita kertoja sisällissodan aikana.
Se on lähinnä tuhonnut aseita, kuten ohjuksia, jotka ovat Israelin mukaan -
olleet matkalla Hizbollahille, Israelin viholliselle Libanonissa.
Israelin armeijan tiedottaja ei kommentoinut "ulkomaisia raportteja".
Iranin ulkoministeri Zarif tuomitsi iskun -
ja syytti juutalaisvaltiota terrorismin tukemisesta.
Kuten veli Moualem ja minä olemme sanoneet, tämä osoittaa, -
että Israel tekee siirtoja, jotka vahvistavat terroristiryhmien henkeä.
Ne ryhmät ovat kokeneet vakavia iskuja -
Irakin ja Syyrian kansalaisten vastustaessa heitä.
Olemme jo tuominneet sionistihalli- tuksen näistä vihamielisistä toimista.
Israel ei ole ottanut kenenkään puolta Syyrian sodassa.
Julkisesti se ei ole vahvistanut pommitusoperaatioita.
Se uskoo menettelyn hillitsevän kostoa.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen